Sayyid Hamad bin Thuwaini Al-Busaid (kwa Kiarabu حمد بن ثويني البوسعيد) alikuwa sultani wa tano kuitawala Zanzibar. Alitawala kuanzia tarehe 5 Machi 1893 hadi 25 Agosti 1896. Sayyid Hamad bin Thuwaini Al-Busaid yasemekana alizaliwa katika kisiwa cha Zanzibar mnamo mwaka 1857. Alioana na binamu yake, Turkia bint Turki, mtoto wa Turki bin Said, aliyekuwa sultani wa Maskati. Hamad alifariki ghafla ikisemekana alipewa sumu na binamu yake Khalid bin Barghash ambaye alijitangaza kuwa sultani mpya na kuchukua nafasi hiyo kwa muda wa siku tatu kabla ya kutimuliwa na majeshi ya Uingereza katika vita iliyokuwa muda mfupi kabisa. Hernon, Ian (2003). Britain's Forgotten Wars. Sutton Publishing, 396–404. ISBN 978-0-7509-3162-5.